Azerbaijan Journal of Mathematics

Azerbaijan Journal of Mathematics və ya Azərbaycan Riyaziyyat Jurnalı— AMEA Fizika-Riyaziyyat və Texnika Elmləri Bölməsinin elmi nəşrlərindən biri olub, Thomson Reuters şirkətinin “Emerging Sources Citation Index” (ESCI) bazasına daxil edilmiş riyaziyyat jurnalıdır. Jurnal həmçinin ISI-Thomson Reutersin genişləndirilmiş siyahısına – “Master Journal List”ə düşüb.

 Haqqında 
Jurnal 2011-ci ildə Azərbaycan Riyaziyyat Cəmiyyəti tərəfindən təsis edilib və ildə iki dəfə – yanvar və iyul aylarında nəşr olunur. Hər buraxılışda 10–11 məqalə dərc edilir. Jurnalın baş redaktoru AMEA-nın müxbir üzvü professor Bilal Bilalovdur.

Jurnalda ABŞ, Kanada, Danimarka, Avstraliya, Türkiyə, Rusiya, Ukrayna, Çin, Hindistan, İsrail və digər ölkələrdən olan alimlərin elmi məqalələri çap olunur. Yarandığı vaxtdan etibarən jurnalın 94 məqaləsi nəşr edilib. Thomson Reuters tərəfindən jurnalın dünya elm birliklərinin maraq dairəsində olan mövzularda elmi məqalələrə üstünlük verdiyi qeyd olunub.

 Məqsəd və əhatə dairəsi 
Jurnalın məqsədi riyaziyyat sahəsində yeni və innovativ tədqiqat ideyalarını və inkişafları yaymaqdır. Jurnalda riyaziyyatın bütün sahələrini əhatə edən orijinal tədqiqat məqalələri və icmal məqalələri dərc olunur, lakin xüsusi diqqət aşağıdakı sahələrə yönəldilir:

 riyazi analiz,
 adi diferensial tənliklər,
 qismən diferensial tənliklər,
 riyazi fizika,
 funksional analiz,
 ehtimal nəzəriyyəsi.

 İstinadlar 

 Həmçinin bax 
 Akif Hacıyev
 Bilal Bilalov
 Riyaziyyat və Mexanika İnstitutu

Kateqoriya:2010-cu ildə yarananlar
Kateqoriya:Elmi jurnallar
Kateqoriya:İngilis dilində jurnallar